《和赵元鼎钱塘怀古韵》
宋代·柴随亨

向来钱塘歌舞地，绣鞍玉勒鸣金辔，
风络柳丝莺织翠。春风一曲杜韦纬，
梨花窈窕歌霓裳，落花缓步弓鞋香。
千金买笑正踟蹰，回首烟浪翻五湖，
禾黍伤心周大夫。韶声变作笳声长，
逋梅苏柳何凄凉，夜半呼天热中肠。
但见燕麦摇春风，富贵荣华一梦中，
无言咄咄谩书空。吴越青山落照里，
铜驼陌上栖荆杞，翻思往事徒血指。

作者简介：柴随亨（一二二○～？），字刚中，号瞻岵居士，江山（今属浙江）人。宋理宗宝祐四年（一二五六）进士，时年三十七（《宝祐四年登科录》）。曾知建昌军。宋亡，与兄望、弟元亨、元彪俱隐于榉林九磜之间，世称‘柴氏四隐’。著作已佚。明万历中裔孙复贞等搜辑遗稿，编为《柴氏四隐集》。事见清同治《江山县志》卷一一。柴随亨诗，以影印文渊阁《四库全书·柴氏四隐集》为底为本，编为一卷。